Við viljum alls ekki setja nálgunarbann á þennan eltihrelli , þvert á móti . En hvað er til ráða þegar við sjáum kauða þar sem hann fylgir flugunni okkar eftir alveg þar til við tökum hana upp í næsta kast en lætur aldrei til skarar skríða ? Hvernig væri að prófa að drepa fluguna ? Skjóta hana beinlínis í kaf , hætta öllum inndrætti og leyfa henni einfaldlega að sökkva eins og hún væri steindauð ? Þeir sem prófað hafa segja þetta beri árangur í yfirgnæfandi tilfella , ef ekki strax þá næsta víst þegar hún nálgast botninn . En , hver hefur svo sem lýst hógværum orðum einhverju svona leynitrikki í veiðimennsku ? O jæja , þetta rímar nú samt svolítið við þá reynslu manna af töku bleikjunnar í síðasta inndrætti eftir að maður hefur hinkrað örlítið við , leyft flugunni að hvílast áður en maður tekur hana upp í næsta kast . Kannski vel þess virði að prófa ?